**Tekst izjave o odricanju od odgovornosti**

Svi predlošci ponuđenih Ugovora kao i tekst Općih uvjeta za ugovore o reviziji financijskih izvještaja ili ugovore o uvidu u financijske izvještaje isključivo su informativnog karaktera, te Hrvatska revizorska komora ne preuzima bilo kakvu odgovornost za eventualnu financijsku i materijalnu štetu koja može nastati njihovom upotrebom.

Hrvatska revizorska komora neće biti odgovorna za sadržaj pojedinačno sklopljenih Ugovora o revizorskim uslugama ili Općih uvjeta za ugovore o reviziji financijskih izvještaja ili ugovore o uvidu u financijske izvještaje, niti za način na koji se taj sadržaj upotrebljava.

**Društvo XY** d.o.o., OIB xxxxx sa sjedištem u \_\_\_\_\_\_\_\_\_\_\_\_ kojeg zastupa(ju) \_\_\_\_\_\_\_\_\_\_\_ (dalje u tekstu: Društvo )

i

**XY Revizija 1.** d.o.o., OIB xxxxxx sa sjedištem u \_\_\_\_\_\_\_\_\_\_\_\_\_ kojeg zastupa(ju) \_\_\_\_\_\_\_\_\_\_\_\_

i

**XY Revizija 2.** d.o.o., OIB xxxxxx sa sjedištem u \_\_\_\_\_\_\_\_\_\_\_\_\_ kojeg zastupa(ju) \_\_\_\_\_\_\_\_\_\_\_\_ (dalje u tekstu **XY Revizija 1.** d.o.o. i **XY Revizija 2.** d.o.o.: Revizori) skopili su u \_\_\_\_\_\_\_\_\_\_\_\_\_\_\_\_\_\_ sljedeći

**UGOVOR O ZAJEDNIČKOJ REVIZIJI FINANCIJSKIH IZVJEŠTAJA**

PREDMET UGOVORA

Članak 1.

1. Revizori se obvezuju obaviti zajedničku reviziju financijskih izvještaja[[1]](#footnote-2) (alternativno: pojedinačnih financijskih izvještaja ako je Društvo matično društvo ili druga oznaka ovisno o tome koji financijski izvještaji su predmet revizije) Društva za razdoblje od \_\_\_ do\_\_\_\_ koji se sastoje od:
2. (navesti sve sastavne dijelove financijskih izvještaja, primjerice, izvještaja o financijskom položaju, izvještaja o sveobuhvatnoj dobiti, izvještaja o promjenama na kapitalu, izvještaja o novčanim tokovima po indirektnoj metodi, sažetka značajnih računovodstvenih politika i objašnjavajućih bilježaka) s ciljem izražavanja mišljenja o tim financijskim izvještajima[[2]](#footnote-3).
3. Osim usluge iz stavka 1. ovog članka Revizori se obvezuju obaviti i sljedeće usluge (navesti opis dodatnih usluga)[[3]](#footnote-4):

(3) Vremenski plan obavljanja revizijskih postupaka po fazama priložen je kao Prilog br. xxx ovom Ugovoru i čini njegov sastavni dio. (Primjerice, predrevizije i glavna revizija te završni postupci revizije)[[4]](#footnote-5).

CILJ REVIZIJE I OBVEZE REVIZORA

Članak 2.

(1) Revizori se obvezuju obaviti reviziju iz članka 1. stavka 1. ovog Ugovora sukladno Međunarodnim revizijskim standardima, Zakonu o reviziji i drugim odgovarajućim propisima.[[5]](#footnote-6)

(2) Cilj revizije je izraziti neovisno stručno mišljenje o tome prikazuju li financijski izvještaji Društva, u svim značajnim odrednicama, realno i objektivno[[6]](#footnote-7) financijski položaj, uspješnost poslovanja i novčane tokove u skladu s (navesti konkretan primjenjivi okvir financijskog izvještavanja: primjerice, Međunarodni standardi financijskog izvještavanja (MSFI) koji su usvojeni i objavljeni u Europskoj uniji (EU), okvir financijskog izvještavanja reguliran posebnim propisima koji uređuju poslovanje financijskih institucija ili drugi okviri financijskog izvještavanja[[7]](#footnote-8)).

(3) Revizori će planirati i obaviti reviziju s ciljem stjecanja razumnog uvjerenja o tome sadrže li financijski izvještaji značajne pogrešne navode. Revizija uključuje obavljanje revizijskih postupaka radi pribavljanja revizijskih dokaza o iznosima i objavljivanjima u financijskim izvještajima. Revizori će odabrati revizijske postupke na temelju svoje profesionalne prosudbe koja uključuje i ocjenu rizika značajnih pogrešnih navoda u financijskim izvještajima, bez obzira jesu li nastali zbog prijevare ili pogreške.

Revizija također uključuje ocjenjivanje primjerenosti korištenih računovodstvenih politika i razumnosti računovostvenih procjena koje je obavila (su obavili) \_\_\_\_ (uprava, direktor i drugo) Društva kao i ocjenu opće prezentacije financijskih izvještaja.

(4) U procjeni rizika, Revizori će razmotriti interne kontrole koje su relevantne za postupak pripreme i izrade financijskih izvještaja u svrhu oblikovanja revizijskih postupaka koji su primjereni u danim okolnostima, ali ne u svrhu izdavanja mišljenja o učinkovitosti internih kontrola Društva. Revizori pregled sustava internih kontrola Društva provode samo u onom opsegu koji je potreban za izražavanje mišljenja o financijskim izvještajima Društva. Međutim, Revizori će pisano obavijestiti Društvo o svim značajnim nedostacima internih kontrola koje su relevantne za reviziju financijskih izvještaja koji budu identificirani za vrijeme revizije, kao i o preporukama Društvu za daljnje postupanje u svrhu njihova otklanjanja.

(5) Zbog inherentnih ograničenja revizije zajedno s inherentnim ograničenjima interniih kontrola postoji neizbježni rizik da neki značajni pogrešni navodi mogu ostati neotkriveni iako je revizija uredno planirana i obavljena u skladu s Međunarodnim revizijskim standardima i drugim relevantnim propisima koji uređuju područje revizije.

(6) Revizori će na temelju obavljene zajedničke revizije sastaviti i izdati zajedničko revizorsko izvješće (dalje: revizorsko izvješće) sukladno propisima navedenim u stavku 1. ovog članka na hrvatskom jeziku te isto izvješće s priloženim financijskim izvještajima i \_\_\_\_\_\_\_\_ (navesti drugu dokumentaciju, primjerice, izvješće poslovodstva) dostaviti Društvu u xxx primjeraka[[8]](#footnote-9).

(7) Revizori će dostaviti i dodatno izvješće revizijskom odboru te upravnom ili nadzornom odboru u skladu s člankom 11. Uredbe (EU) br. 537/2014.[[9]](#footnote-10)

(8) Obveze Revizora u svezi s dodatnim uslugama iz članka 1. ovog Ugovora su sljedeće[[10]](#footnote-11):

OBVEZE DRUŠTVA

Članak 3.

(1) (Uprava, direktor, direktori) Društva potvrđuju da razumiju i prihvaćaju svoju obvezu i odgovornost:

1. za pripremu, izradu i realnu i objektivnu (ili fer) prezentaciju[[11]](#footnote-12) financijskih izvještaja u skladu s \_\_\_\_ (MSFI koji su usvojeni i objavljeni u EU i drugo),
2. za takve interne kontrole kakve (uprava, direktor, direktori i drugo) odredi da su nužne radi pripreme i izrade financijskih izvještaja koji ne sadrže značajne pogrešne navode, bilo zbog prijevare ili pogreške,
3. za pribavljanje potrebnih suglasnosti skupštine Društva u svrhu pravovremenog ispunjenja prava i obveza iz ovog Ugovora.

(2) Društvo se obvezuje Revizorima:

1. pravovremeno mogućiti pristup svim informacijama za koje (uprava, direktor, direktori) spozna da su relevantne za sastavljanje financijskih izvještaja kao što su poslovne knjige, evidencije, dokumentacija i drugo,
2. dostaviti sve informacije i/ili dokumentaciju koje Revizori zatraže od Društva i to u roku, sadržaju, kvaliteti i obliku koji zatraže Revizori,
3. sukladno zahtjevima Revizora, omogućiti neograničeni pristup osobama u Društvu koje Revizori odrede u svrhu pribavljanja revizijskih dokaza,
4. u svrhu obavljanja revizije, dati pisanu suglasnost prethodnom revizoru, a temeljem koje će Revizori moći ostvariti neograničeni pristup svim relevantnim informacijama i radnoj dokumentaciji prethodnog revizora koju zatraže Revizori[[12]](#footnote-13),
5. omogućiti Revizorima, na trošak Društva, angažiranje drugih revizora ili vanjskih stručnjaka, ako je to potrebno za obavljanje zajedničke revizije

(3) Društvo će također:

1. *u obliku i roku koji odrede Revizori*[[13]](#footnote-14), pravodobno dostaviti financijske izvještaje i drugu dokumentaciju potpisanu u skladu s propisima u najmanje xxx primjeraka[[14]](#footnote-15) koji sadrže sve sastavne dijelove zahtijevane relevantnim propisima[[15]](#footnote-16), izjavu (uprave, direktora, izvršnih direktora ili drugog upravljačkog tijela) o odgovornosti za financijske izvještaje, izvješće poslovodstva (ako je primjenjivo), pismo predstavljanja i sve druge izvještaje i dokumentaciju koju zahtijevaju relevantni propisi (navesti sve dodatne izvještaje i propise koji ih zahtijevaju),
2. tijekom radnog vremena osigurati pristup i korištenje poslovnih prostorija Društva za neometano obavljanje revizije i bez prisutnosti drugih osoba i staviti na raspolaganje odgovarajuću opremu i radnike,
3. omogućiti pristup svim računalnim programima i elektroničkim zapisima, uključujući izliste i preslike na elektroničkim medijima te na zahtjev Revizora pružiti pomoć u izvođenju programa i dati informacije o služenju tim programima,
4. u svojim prostorijama osigurati primjerene uvjete za rad (posebnu prostoriju, pristup telefonu, faxu i e-mailu),
5. sudjelovati u raspravama o svim pitanjima koja se odnose na reviziju, a posebno o pitanjima koja se odnose na računovodstvene politike Društva, primjenu temeljnih načela procjene u pripremi financijskih izvještaja i o svim drugim relevantnim pitanjima,
6. koristiti revizorsko izvješće isključivo zajedno s cjelovitim financijskim izvještajima koji su bili predmet revizije. Predmet revizije su isključivo financijski izvještaji kao cjelina, te se njegovi dijelovi ne smiju trećim prezentirati kao revidirani,
7. obavijestiti Revizore o bilo kojem značajnom događaju koji se dogodio između datuma izdavanja revizorskog izvješća i izdavanja finacijskih izvještaja, a koji može imati učinak na financijske izvještaje.

(4) Revizori će, u sklopu revizijskih postupaka, zatražiti od Društva ili njegovih upravljačkih ili, ako je potrebno, nadzornih tijela pisane izjave kojima se potvrđuje potpunost i istinitost predstavljanja koja su dana Revizorima u vezi s revizijom. Ovo uključuje, ali se ne ograničava na pismo predstavljanja sukladno MRevS 580 koje, između ostalog, sadrži i izjavu o tome da je (upravljačko tijelo) pravovremeno izvijestilo Revizore o svim poznatim slučajevima povrede propisa i internih akata, kao i o svim sumnjama na povredu tih propisa (bez obzira na vrstu izvora informacije o povredi) čiji učinci moraju biti razmotreni prilikom sastavljanja financijskih izvještaja.

(5) Obveze Društva u svezi s dodatnim uslugama iz članka 1. ovog Ugovora su sljedeće[[16]](#footnote-17):

ZABRANA KORIŠTENJA REVIZORSKOG IZVJEŠĆA

Članak 4.

Ako Društvo nakon izdavanja revizorskog izvješća, izmijeni cijelo ili bilo koji dio financijskih izvještaja o kojima su Revizori izdali revizorsko izvješće, Društvo ne smije koristiti isto revizorsko izvješće.

POVLAČENJE REVIZORSKOG IZVJEŠĆA

Članak 5.

Ako i kada Revizor/i saznaju da je Društvo izmijenilo financijske izvještaje ili dokumente na temelju kojih je izdano revizorsko izvješće, odnosno ako se nakon izdavanja revizorskog izvješća utvrdi da se isto izvješće temelji na činjenicama koje bi, da su Revizoru/ima bile poznate, rezultirale drugačijim mišljenjem od izdanog, Revizori imaju pravo povući ranije izdano revizorsko izvješće.

ROK ZA PREDAJU REVIZORSKOG IZVJEŠĆA

Članak 6.

(1) Ugovorne strane suglasno utvrđuju da je rok za izradu i predaju pisanog revizorskog izvješća Društvu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Revizori se obvezuju uložiti razumne napore kako bi proveli reviziju u navedenom roku.

(2) Ako Društvo ne ispuni ili ne ispunjava pravovremeno svoje obveze iz ovog Ugovora, a posebno ako ne poštuje obveze i ugovorene rokove, Revizori su ovlašteni odgoditi obavljanje revizijskih postupaka, odgoditi rok za predaju revizorskog izvješća ili drugih izvještaja, izmijeniti vrste, opseg i/ili vrijeme planiranih revizijskih postupaka ili raskinuti ovaj Ugovor.

(3) Rok za predaju revizorskog izvješća Društvu se može produžiti ako nastupi neki od razloga koji opravdavaju zastoj ili produljenje roka za ispunjenje obveza preuzetih ovim Ugovorom.

(4) Ako se revizorsko izvješće šalje poštom, onda se danom predaje revizorskog izvješća smatra dan kada je revizorsko izvješće poslano poštom, preporučnim pismom uz povratnicu.

(5) Revizori mogu pisano revizorsko izvješće predati Društvu neposrednom primopredajom o čemu mora postojati pisani dokaz.

NAKNADA I UVJETI PLAĆANJA

Članak 7.

(1) Ugovorne strane su suglasne da naknada za obavljene revizorske usluge iz ovog Ugovora iznosi \_\_\_\_\_\_\_\_\_\_\_\_\_\_\_\_\_\_ HRK (slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) bez PDV-a, odnosno \_\_\_\_\_\_\_\_\_\_\_\_\_\_\_\_\_\_\_\_\_\_HRK (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) s PDV-om, od kojeg iznosa revizorskom društvu **XY Revizija 1.** d.o.o., OIB xxxxxx pripada iznos od \_\_\_\_\_\_\_\_\_\_\_\_\_\_\_\_\_\_ HRK (slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) bez PDV-a, odnosno \_\_\_\_\_\_\_\_\_\_\_\_\_\_\_\_\_\_\_\_\_\_HRK ( slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) s PDV-om, a revizorskom društvu (**XY Revizija 2.** d.o.o., OIB xxxxxx) iznos od\_\_\_\_\_\_\_\_\_\_\_\_\_\_\_\_\_\_ HRK (slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) bez PDV-a, odnosno \_\_\_\_\_\_\_\_\_\_\_\_\_\_\_\_\_\_\_\_\_\_HRK (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) s PDV-om.

(2) Ugovorne strane su suglasne da će Društvo naknadu za obavljene revizorske usluge iz stavka 1. ovog članka platiti

1. jednokratno (navesti datum plaćanja)
2. *(ili)* u dva ili više jednakih ili različitih obroka (kod obročnog plaćanja navesti broj obroka, iznos svakog obroka, datum plaćanja svakog obroka)[[17]](#footnote-18).

(3) Ugovorenu naknadu iz prethodnog stavka Društvo je dužno uplatiti društvu **XY Revizija 1.** d.o.o. na žiro račun u\_\_\_\_\_\_\_\_\_\_\_\_\_\_\_\_\_\_\_\_\_(poslovnoj banci) koji se vodi pod IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_.

Ugovorenu naknadu iz prethodnog stavka Društvo je dužno uplatiti **XY Revizija 2.** d.o.o. na žiro račun u \_\_\_\_\_\_\_\_\_\_\_\_\_\_\_\_\_\_\_\_\_\_( poslovnoj banci) koji se vodi pod brojem \_\_\_\_\_\_\_\_\_\_\_\_\_\_\_\_\_\_\_.

(4) Ugovorne strane su suglasne da je visina ugovorene naknade nepromjenjiva, osim u slučajevima navedenim u stavku 5. i 6. ovog članka.

(5) Ugovorne strane su suglasne da se ugovorena naknada temelji na procjeni radnih sati potrebnih za obavljanje revizije[[18]](#footnote-19), a koji odražavaju opseg i vrstu poslovnih aktivnosti Društva (primjerice, ukupni prihod, ukupna aktiva i broj zaposlenih u izvještajnom razdoblju čiji su financijski izvještaji predmet revizije). Ako se nakon sklapanja Ugovora pokaže da su vrsta i/ili opseg poslovnih aktivnosti značajno veći ili drugačiji nego li je Društvo prvobitno prikazalo, ugovorne strane pristupit će pregovorima o promjeni ugovorene naknade.

(6) Osim iz navedenih razloga, do pregovora o promjeni ugovorene naknade može doći i iz razloga zakašnjenja u potpunom ispunjenju obveza Društva, zbog nedostataka u kvaliteti i opsegu dokumentacije stavljene na raspolaganje Revizorima, a uslijed čega je revizijski angažman trajao duže nego li je Ugovorom predviđeno, te nepostupanja Društva u dobroj vjeri i sličnih opravdanih razloga.

(7) Osim naknade za obavljenu revizorsku uslugu, Revizori imaju i pravo na naknadu za putne i sve druge materijalne troškove koji nastanu u svezi s izvršenjem ugovorenog posla u visini stvarno nastalih troškova. Revizori su dužni nastale troškove dokumentirati na uobičajni način, a Društvo je dužno nastale troškove platiti Revizorima na temelju dostavljenog obračuna u roku od 8 dana od dana primitka obračuna.

ODGOVORNOST UGOVORNIH STRANA ZA ŠTETU

Članak 8.

(1) Svaka ugovorna strana odgovara za štetu uzrokovanu drugoj ugovornoj strani povredom ugovorne obveze. Ugovorne strane su dužne postupati tako da ne nastane šteta.

(2) Za štetu koju je Društvu prouzročio član **XY Revizija 1.** d.o.o ili član **XY Revizija 2.** d.o.o, član uprave/upravnog odbora, član nadzornog odbora, zaposlenik ili bilo koja druga fizička ili pravna osoba koja je posredno ili neposredno uključena u revizijski angažman, solidarno će odgovarati svaki od Revizora, koji su strane ovog Ugovora.

(3) Revizori će odgovarati **samo** za nastalu štetu Društvu počinjenu krajnom nepažnjom ili namjerno od strane njegovih zaposlenika i/ili osoba koje je ono angažiralo na izvršenju njegovih ugovornih obveza.

(4) Ako više tužitelja zahtijeva od Revizora naknadu štete u svezi s istim revizijskim angažmanom, maksimalan iznos naknade štete za sve zahtjeve kumulativno ne može biti viši od ugovorene svote pokrića za pojedini revizijski angažman, u momentu nastanka štetnog događaja, iz važećeg ugovora o osiguranju od odgovornosti sklopljenog između svakog od Revizora, koji su strane ovog Ugovora i osiguravajućeg društva.

(5) Revizori neće odgovarati za štete koje Društvu nastanu zbog povlačenja iz revizijskog angažmana koje nalažu Međunarodni revizijski standardi i Kodeks etike, odnosno propisuje Zakon o reviziji i drugi primjenjivi odgovarajući propisi. Povlačenje iz revizijskog angažmana predstavlja pravni temelj za raskid ugovora.

(6) Revizori se neće smatrati odgovornim za štete koje Duštvu nastanu zbog raskida Ugovora do kojeg dođe iz razloga navedenih u članku 6. stavku 2. te u članku 10. stavku 3. ovog Ugovora,

(7) Revizori ne odgovoraju Društvu za neizravne i posljedične štete, izmakle koristi, neimovinsku štetu, prekinute poslove, gubitak informacija i podataka i slično.

(8) Revizori se neće smatrati odgovornim za izjave koje su usmeno priopćili Društvu, kao ni za nacrte revizorskog izvještća ili druge radne dokumentacije koju su stavili Društvu na raspolaganje.

PRAVA INTELEKTUALNOG VLASNIŠTVA

Članak 9.

(1) Intelektualno vlasništvo koje nastane kao rezultat ugovorene revizije ili koje je proizašlo na drugi način iz ovog Ugovora, uključujući pravo iskorištavanja autorskog djela i drugih prava intelektualnog vlasništva, kao i pravo na sva tehnička rješenja i podatke koji su u njih uključeni, a do kojih je došlo tijekom ispunjavanja obveza iz ovog Ugovora, pripadaju neopozivo i u potpunosti Revizorima.

(2) Sva metodologija i tehnologije koje su Revizori koristili pri pružanju usluga iz Ugovora su intelektualno vlasništvo Revizora i Društvo ih ne smije ustupati trećim osobama niti ih smije koristiti za svoje potrebe bez izričite prethodne pisane suglasnosti Revizora.

NAČIN ISPUNJENJA UGOVORA I PRAVO NA RASKID UGOVORA[[19]](#footnote-20)

Članak 10.

(1) Ugovorne strane su dužne ispuniti obveze iz ovoga Ugovora te odgovaraju za njihovo neuredno ispunjenje.

(2) U slučaju neurednog ispunjenja ili neispunjenja obveza u skladu i u rokovima predviđenim ovim Ugovorom, Ugovorne strane mogu jednostrano raskinuti ovaj Ugovor slanjem pisane obavijesti dugoj ugovornoj strani o raskidu ugovora. Ugovor se smatra raskinutim danom kada je obavijest o raskidu preporučenim pismom s povratnicom poslanom svim ugovornim stranama, na adrese koja su naznačene u ovom Ugovoru.

(3) Osim iz razloga navedenih u stavku 2. ovog Ugovora, Revizori uvijek imaju pravo na jednostrani raskid Ugovora ako:

1. Društvo ne ispuni/ne nastavi ispunjavati obveze preuzete Ugovorom ni nakon što ga je bilo koji od Revizora, koji su strane ovog Ugovora, pisanim putem pozvalo na ispunjenje istih u zadanom roku,
2. iz razloga koje nalažu Međunarodni revizijski standardi, Kodeks etike i drugi primjenjivi odgovarajući propisi,
3. ako se nad bilo kojom drugom ugovornom stranom pokrene predstečajni postupak, stečajni postupak ili drugi postupak koji dovodi do prestanka društva.

(4) Raskidom ovog Ugovora od bilo koje ugovorne strane, Ugovor se smatra raskinutim za sve strane Ugovora.

(5) Nakon raskida Ugovora iz bilo kojeg od gore navedenih razloga razloga, Društvo je obvezno Revizorima platiti iznos naknade i sve troškove koji su nastali u svezi s pružanjem usluge revizije do dana raskida ugovora.

(6) Visina naknade koja pripada Revizorima obračunati će se:

1. temeljem ukupno utrošenog vremena na revizijskom angažmanu vrednovanog po jediničnoj prosječnoj cijeni za obavljanje revizijskih angažmana svakog od Revizora, koji su strane ovog Ugovora (partner/dan; revizor/dan; vježbenik/dan; vanjski stručnjak/dan) *ili*
2. temeljem broja stvarno utrošenih sati rada na revizijskom angažmanu vrednovanih po jediničnoj cijeni satnice svakog od Revizora, koji su strane ovog Ugovora, za svaku skupinu zaposlenika pojedinog Revizora (partner, revizor, vježbenik) ili vanjskih osoba (stručnjaka) angažiranih od strane Revizora na predmetnom revizijskom angažmanu[[20]](#footnote-21).

ANGAŽIRANJE VANJSKIH STRUČNJAKA

Članak 11.

(1) Revizori mogu za pojedine poslove koji su nužni, a koji se utvrde prilikom obavljanja revizije angažirati vanjske stručnjake uz prethodnu suglasnost Društva. Troškove angažiranja vanjskih stručnjaka snosi Društvo. Ako je angažiranje vanjskih stručnjaka planirano prije sklapanja ovog Ugovora, Revizori nisu dužni tražiti prethodnu suglasnosti Društva, a troškove takvog angažmana snose Revizori.

(2) Društvo je suglasno da Revizori mogu može za obavljanje nadzora nad ugovorenim poslom angažirati vanjske stručne osobe, uz uvjet da iste osobe potpišu izjavu o povjerljivosti. Troškove angažiranja vanjskih stručnjaka u svrhu nadzora snose Revizori[[21]](#footnote-22).

POSTUPANJE S OSOBNIM PODACIMA

Članak 12.

(1) Revizori će se pri obradi osobnih podataka pridržavati odredbi nacionalnog i europskog zakonodavstva[[22]](#footnote-23).

(2) Ugovorne strane su suglasne da se svi osobni podaci sadržani u Ugovoru ili povezani s Ugovorom, uključujući podatke koji se razmjenjuju u svrhu ispunjenja obveza iz Ugovora koriste u mjeri u kojoj je to potrebno za izvršenje ugovornih obveza.

(3) Društvo je suglasno da se osobni podaci do kojih su Revizori došli tijekom revizije, mogu:

1. ako je to potrebno za izvršenje ugovornih obveza, dostaviti trećim osobama kao što su vanjski stručnjaci, vanjski pružatelji informatičkih usluga ili druge osobe koje su posredno ili neposredno uključene u reviziju,
2. dostaviti nadležnim tijelima u skladu sa zakonskim propisima,
3. koristiti za slanje informacija o uslugama i aktivnostima Revizora.

PRIMJENA OPĆIH UVJETA ZA UGOVORE O REVIZIJI I UVIDU

Članak 13.

(1) Opći uvjeti za ugovore o reviziji financijskih izvještaja ili ugovore o uvidu u financijske izvještaje (dalje u tekstu: Opći uvjeti) čine sastavni dio ovoga Ugovora. Na sva pitanja koja nisu regulirana ovim Ugovorom, primjenjuju se Opći uvjeti.

(2) Opći uvjeti primjenjuju se, bez obzira na bilo kakva upućivanja od strane Društva na svoje opće uvjete ili na bilo koje druge opće uvjete ugovaranja ili poslovanja i koji neće proizvoditi pravne učinke čak ni onda kada Revizori ne ulože prigovor na njihovu primjenu.

KOMUNIKACIJA

Članak 14.

(1) Sve obavijesti i drugi oblici komunikacije koji proizlaze iz ispunjenja obveza iz ovog Ugovoru moraju biti u pisanom obliku, a smatrat će se da je takva obavijest dostavljena ako se dostavi putem preporučene pošte s povratnicom na adrese koje su navedene u zaglavlju ovog Ugovora ili putem telefaksa ili putem e-maila ili kombinacijom naznačenih metoda komunikacije, odnosno ako se dostavi osobno osobi za komunikaciju navedenu u ovom Ugovoru, a ta osoba primitak potvrdi svojim potpisom.

(2) U obavljanju revizije Revizori mogu prihvatiti i usmenu komunikaciju s klijentom i o tome sačiniti pisani zapis koji čini dio njihove radne dokumentacije.

(3) **Društvo** **XY d.o.o.,** kao osobu za komunikaciju i dostavu pismena određuje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Ulica, poslovna adresa, telefon, email...).

(4) **XY Revizija 1.** d.o.o., kao osobu za komunikaciju određuju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ulica, poslovna adresa, telefon, email...).

(5) **XY Revizija 2.** d.o.o., kao osobu za komunikaciju određuju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ulica, poslovna adresa, telefon, email...).

(6) Komunikacija između Revizora i Društva se smatra poslovnom tajnom.

OSTALE ODREDBE

Članak 15.

Eventualne sporove strane ovog Ugovora će nastojati riješiti mirnim putem, a u suprotnom će biti nadležan sud u \_\_\_\_\_\_\_\_\_\_\_\_\_\_\_\_\_\_\_.[[23]](#footnote-24)

Članak 16.

Ovaj Ugovor sastavljen je u \_\_\_\_\_\_\_\_\_\_\_ (\_\_\_) identična primjerka na hrvatskom jeziku, po \_\_\_\_\_\_\_\_\_ (\_\_\_\_) primjerak od svakog za svaku ugovornu stranu.

Članak 17.

Ovaj Ugovor stupa na snagu danom potpisa ugovora svih ugovornih strana te će biti na snazi do ispunjenja svih ugovornih obveza.

Za Društvo: Za Revizorsko društvo XY Revizija 1.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( ) ( )

U \_\_\_\_\_\_\_\_\_\_\_\_\_\_\_ dana \_\_\_\_\_\_\_\_\_\_\_ U \_\_\_\_\_\_\_\_\_\_\_\_\_\_\_ dana \_\_\_\_\_\_\_\_

M. P. M. P.

Za Revizorsko društvo XY Revizija 2.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( )

U \_\_\_\_\_\_\_\_\_\_\_\_\_\_\_ dana \_\_\_\_\_\_\_\_

M. P.

1. Ako je riječ o zakonskoj reviziji, potrebno je u Ugovoru koristiti termin godišnji financijski izvještaji sukladno Zakonu o računovodstvu. [↑](#footnote-ref-2)
2. U ovom stavku se jednoznačno određuje predmet revizije tj. detaljno se opisuje financijske izvještaje, razdoblje na koje se odnose, vrste financijskih izvještaja, sastavni dijelovi od kojih se sastoje itd. U ovom članku ne treba navoditi okvir financijskog izvještavanja jer se taj okvir navodi u članku o cilju revizije i u članku o obvezama Društva sukladno MRevS210. [↑](#footnote-ref-3)
3. U ovom stavku treba navesti dodatne usluge. Dodatne usluge mogu biti propisane zakonskim ili drugim propisima (npr. provjera izvješća poslovodstva, revizija izvještaja o odnosima s povezanim društvima, revizija regulatornih izvještaja i drugo) ili zahtijevane od strane druge ugovorne strane (npr. revizija seta izvještaja za potrebe konsolidacije u skladu s nekim drugim okvirom financijskog izvještavanja). [↑](#footnote-ref-4)
4. Kao prilog Ugovoru preporuča se sačiniti zaseban dokument s okvirnim vremenskim planom revizije u kojem će se odrediti vremenska razdoblja za obavljanje različitih faza revizijskih postupaka (npr. predrevizije i glavne revizije...) [↑](#footnote-ref-5)
5. Navesti primjenjive propise. [↑](#footnote-ref-6)
6. Realno i objektno ili fer prezentiranje primjenuje se ako je takav okvir prezentacije zahtijevan primjenjivim zakonskim i drugim propisima. Alternativno može biti propisan okvir sukladnosti te se u tom slučaju ovaj stavak mora modificirati. [↑](#footnote-ref-7)
7. Navesti propis u kojem je definiran okvir financijskog izvještavanja za reviziju koja je predmet ovog Ugovora. [↑](#footnote-ref-8)
8. Ilustrativni primjer revizorskog izvješća može se dati u privitku ovog Ugovora kao prijedlog mogućeg modela (struktura i sadržaj), ako je primjenjiv u konkretnom angažmanu i ovisno o profesionalnoj prosudbi Revizora [↑](#footnote-ref-9)
9. Ovaj stavak se dodaje samo za reviziju subjekata od javnog interesa,a može se staviti u dodatne usluge jer se odnosi samo na reviziju financijskih izvještaja subjekata od javnog interesa. [↑](#footnote-ref-10)
10. Navesti obveze koje proizlaze iz ugovorenih dodatnih usluga. [↑](#footnote-ref-11)
11. Izmijeniti ako nije propisan okvir fer prezentacije. [↑](#footnote-ref-12)
12. Napomena: Navedena odredba se treba ugovoriti samo ukoliko postoji prethodni revizor. [↑](#footnote-ref-13)
13. Ukoliko se Ugovorom između Revizora i Društva pitanje rokova glede dostave financijskih izvještaja i dokumentacije regulira na dugačiji način nego li je to predviđeno gore navedenom odredbom, u tom slučaju je potrebno, posebnom odredbom ili u posebnom dokumentu koji će biti sastavni dio Ugovora, detaljnije urediti pitanja koja se tiču usuglašavanja strana ugovora oko rokova dostave zahtjevanih financijskih izvještaja i dokumentacije. [↑](#footnote-ref-14)
14. Navesti broj primjeraka. [↑](#footnote-ref-15)
15. Predlaže se pojedinačno navesti relevantne propise. [↑](#footnote-ref-16)
16. Navesti izvještaje, dokumente i drugo za koje odgovara Društvo, a koje Društvo mora dostaviti Revizorima, primjerice izvješće poslovodstva i drugo. [↑](#footnote-ref-17)
17. Navedena odredba služi samo kao ogledni primjer ugovaranja naknade. Moguće je ugovoriti različite modalitete plaćanja naknade,dakle, jednokratno, u više obroka, s predujmom, bez predujma itd. Sugerira se detaljno definiranje svih pitanja koja se tiču visine i dinamike isplate naknade. [↑](#footnote-ref-18)
18. Predlaže se u okvirni vremenski plan revizije (članak 1. stavak 3. Ugovora) uključiti procjenu potrebnih radnih sati za obavljanje revizije [↑](#footnote-ref-19)
19. Odluka o raskidu ugovora zahtjeva pažljivu procjenu učinaka raskida i eventualnih štetnih posljedica koje mogu nastupiti za ugovornu stranu koja raskida ugovor. Stoga se sugerira prije donošenja odluke o raskidu ugovora svakako konzultirati s pravnikom. [↑](#footnote-ref-20)
20. U navedenoj odredbi je potrebno odabrati jednu od ponuđenih opcija. [↑](#footnote-ref-21)
21. S obzirom da troškovi angažiranja vanjskih stručnjaka mogu biti uključeni u ugovorenu naknadu, ovu odredbu treba eventualno izmijeniti ili prilagoditi konkretnim situacijama (okolnostima) svakog pojedinog ugovora. [↑](#footnote-ref-22)
22. Napomena: U obradi osobnih podataka klijenta, revizorska društva su dužna poštivati pravila o GDPR-u. Svako revizorsko društvo bi pravila o zaštiti osobnih podataka trebala imati ili na web stranici revizorskog društva ili bi ih trebala priložiti kao dodatak ugovora o reviziji financijskih izvještaja ili ugovora o uvidu u financijske izvještaje. [↑](#footnote-ref-23)
23. (Alternativno) Umjesto nadležnosti redovitih sudova moguće je staviti i odredbu o rješavanju spora pred arbitražnim sudom. U tom slučaju preporuča se ugovoriti arbitražu prema arbitražnim pravilima HGK u Zagrebu. [↑](#footnote-ref-24)